b'\n_START_ARTICLE_\nAnnam\n_START_PARAGRAPH_\nAnnam (\xe5\xae\x89\xe5\x8d\x97), eli Rauhoitettu etel\xc3\xa4 on alue Keski-Vietnamissa. Kiinalaiset valtasivat sen 111 eaa. (Han-dynastia) ja antoivat alueelle t\xc3\xa4m\xc3\xa4n nimen (mandariiniksi \xc4\x80nn\xc3\xa1n; sama kuin Kofi Annanin nimi kiinalaisittain). Paikallisesti alue tunnetaan nimell\xc3\xa4 Trung B\xe1\xbb\x99 (\xe4\xb8\xad\xe5\x9c\xbb) eli "Keskeinen rajamaa". Se oli aiemmin kuningaskunta, jonka p\xc3\xa4\xc3\xa4kaupunki oli Hu\xe1\xba\xbf. Ranskalaiset olivat vallanneet sen vuonna 1884._NEWLINE_Annamilaiset ovat etnisesti l\xc3\xa4hell\xc3\xa4 kiinalaisia, mutta heill\xc3\xa4 on yhteyksi\xc3\xa4 my\xc3\xb6s malaijeihin. Alueen l\xc3\xa4nsiosissa on el\xc3\xa4nyt moi-kansaa, jonka kulttuuri on nyttemmin sulautunut valtav\xc3\xa4est\xc3\xb6\xc3\xb6n. _NEWLINE_Muut kaksi Vietnamin aluetta, jotka olivat ensin Kiinan ja Ranskan-Kiinan sodan j\xc3\xa4lkeen Ranskan vallassa, olivat Kot\xc5\xa1inkiina ja Tonkin._NEWLINE_Alueesta kertoo vuonna 1335 julkaistu ensimm\xc3\xa4inen Vietnamista kertova kirja, 20-osainen An Nam Ch\xc3\xad L\xc6\xb0\xe1\xbb\xa3c (Lyhennetyt Annamin asiakirjat, \xe3\x80\x8a\xe5\xae\x89\xe5\x8d\x97\xe5\xbf\x97\xe7\x95\xa5\xe3\x80\x8b), jonka kirjoitti L\xc3\xaa T\xe1\xba\xafc (\xe9\xbb\x8e\xe5\xb4\xb1)._NEWLINE_Nimi on my\xc3\xb6s polveutunut Laosin ja Vietnamin rajalla olevan, 1\xc2\xa0100 kilometri\xc3\xa4 pitk\xc3\xa4n, korkeimmillaan 2\xc2\xa0958 metrin korkeuteen nousevan vuoriston ranskankieliseksi nimeksi la Cha\xc3\xaene Annamitique.'